## Grant datblygu - templed datganiad i'r wasg

Gellir defnyddio'r templed hwn i greu datganiad i'r wasg ar gyfer eich prosiect. Mae'r adrannau sydd wedi'u hamlygu'n esbonio pa wybodaeth y dylid ei rhoi ym mhob adran ac mae rhai enghreifftiau wedi'u rhoi. Dylid rhoi eich gwybodaeth berthnasol eich hun yn lle'r testun mewn cromfachau. Gellir dileu'r testun sydd wedi'i amlygu, y testun mewn glas a'r enghreifftiau ar ôl i chi gwblhau eich datganiad i'r wasg.

Ar ôl ei gwblhau anfonwch ef at eich Rheolwr Buddsoddi, Rheolwr Marchnata a Chyfathrebu a Swyddfa'r Wasg y Gronfa Treftadaeth a fydd yn trefnu cymeradwyo ac yn ychwanegu dyfyniad os oes angen.

## Logos

Rhowch logo eich sefydliad ochr yn ochr â logo Cronfa Treftadaeth y Loteri Genedlaethol ar frig y dudalen. **Ar ôl i chi ychwanegu logo eich sefydliad gallwch ddileu'r testun hwn.**

## Embargo

Os hoffech i'r stori gael ei chyhoeddi ar ôl dyddiad penodol gallech gynnwys dyddiad ac amser embargo fel nad yw'r stori'n cael ei chyhoeddi'n gynnar. **Ar ôl i chi wneud hyn gallwch ddileu'r testun hwn.**

O dan embargo tan (amser) ar (dyddiad)

## Teitl

Dylai'r teitl adrodd y stori mewn ychydig eiriau ac amlygu nod allweddol y prosiect. **Ar ôl i chi ychwanegu teitl gallwch ddileu'r testun hwn.**

**(Enw’r prosiect neu enw’r sefydliad) yn ennill cefnogaeth gan Gronfa Treftadaeth y Loteri Genedlaethol ar gyfer cynlluniau i (achub / diogelu / rhannu) (ased / safle / pwnc treftadaeth)**

***Enghraifft***: ***Gwarchod Gloÿnnod Byw yn ennill cefnogaeth gan Gronfa Treftadaeth y Loteri Genedlaethol ar gyfer cynlluniau i achub gwyfynod sydd mewn perygl o ddiflannu***

## Prif destun

Dylai'r ddau baragraff cyntaf gynnwys gwybodaeth allweddol am y grant, gan gynnwys yr arian datblygu a swm llawn yr ariannu posibl, pwy sydd wedi'i dderbyn a phrif nod eich prosiect. **Ar ôl i chi ychwanegu eich paragraff cyntaf gallwch ddileu'r testun hwn.**

Cyhoeddwyd heddiw bod (enw’r sefydliad) wedi derbyn cefnogaeth gychwynnol\* gan Gronfa Treftadaeth y Loteri Genedlaethol ar gyfer (enw’r prosiect). Yn bosibl diolch i chwaraewyr y Loteri Genedlaethol, mae'r prosiect yn anelu at (prif nodau'r prosiect).

Mae ariannu datblygu (swm yr ariannu datblygu) wedi’i ddyfarnu gan Gronfa Treftadaeth y Loteri Genedlaethol i helpu (enw’r sefydliad) i ddatblygu eu cynlluniau i wneud cais am grant Loteri Genedlaethol llawn o (swm grant llawn) yn ddiweddarach.

*Enghraifft*: *Cyhoeddwyd heddiw bod Gwarchod Gloÿnnod Byw wedi derbyn cefnogaeth gychwynnol\* gan Gronfa Treftadaeth y Loteri Genedlaethol ar gyfer ei phrosiect Gwyfynod Gwych. Yn bosibl diolch i chwaraewyr y Loteri Genedlaethol, mae'r prosiect yn anelu at achub wyth rhywogaeth o wyfynod sydd mewn perygl o ddiflannu.*

*Mae ariannu datblygu o £22,000 wedi’i ddyfarnu gan Gronfa Treftadaeth y Loteri Genedlaethol i helpu (enw’r sefydliad) i ddatblygu eu cynlluniau i wneud cais am grant Loteri Genedlaethol llawn o £229,000 yn ddiweddarach.*

Rhowch ychydig o wybodaeth am arwyddocâd y dreftadaeth y mae eich prosiect yn ei gynnwys – pam fod y lle / adeilad / stori / rhywogaeth hon mor bwysig a pham fod angen i’r prosiect hwn ddigwydd? **Ar ôl i chi ychwanegu rhagor o wybodaeth gallwch ddileu'r testun hwn.**

(Ased / lle / pwnc treftadaeth) yw'r (XX hynaf / un o'r XX olaf sy'n weddill / cofnod cyflawn o XX) a heb yr ariannu hwn gan Gronfa Treftadaeth y Loteri Genedlaethol (byddai'n parhau i fod yn anhygyrch / gallai gael ei golli am byth / byddai ei storïau'n parhau i fod heb eu clywed).

*Enghraifft*: *Mae Swydd Gaint yn gartref i* *fwy o rywogaethau gwyfynod prin a dan fygythiad nag unrhyw le arall yn y DU a heb yr ariannu hwn gan Gronfa Treftadaeth y Loteri Genedlaethol gallai rhai o'r rhywogaethau hynny gael eu colli am byth.*

Rhowch ychydig o wybodaeth bellach am eich prosiect a beth fydd yr ariannu'n ei gyflawni. Os yn bosibl, ceisiwch esbonio sut mae eich prosiect yn cyflawni pob un o’n pedair egwyddor fuddsoddi allweddol: achub treftadaeth; diogelu'r amgylchedd; cynhwysiad, mynediad a chyfranogiad; cynaladwyedd sefydliadol. **Ar ôl i chi ychwanegu rhagor o wybodaeth gallwch ddileu'r testun hwn.**

*Enghraifft*: *Bydd y prosiect a ariennir gan y Loteri Genedlaethol yn galluogi gwaith cadwraeth helaeth i ddigwydd ar draws y sir, gan adfer cynefinoedd hanfodol a helpu rhywogaethau i fridio a ffynnu unwaith eto.*

*Bydd gwirfoddolwyr, grwpiau lleol ac ysgolion yn gallu cymryd rhan yn y prosiect trwy ddigwyddiadau a chyfleoedd hyfforddi, gan ganiatáu hyd yn oed yn fwy o bobl i fwynhau a chwarae rhan yn nhreftadaeth naturiol Swydd Gaint.*

*Yn y tymor hir, bydd y prosiect yn adeiladu sgiliau gwirfoddolwyr Gwarchod Gloÿnnod Byw, yn cryfhau’r rhwydwaith o grwpiau a sefydliadau sy’n cydweithio er budd natur ac yn codi ymwybyddiaeth y cyhoedd o bwysigrwydd gofalu am ein byd naturiol.*

Os yn berthnasol gallech gynnwys galwad i weithredu ar gyfer eich darllenwyr: gwefan i ymweld â hi, digwyddiad i'w fynychu neu garreg filltir i gadw llygad amdani. **Ar ôl i chi ychwanegu rhagor o wybodaeth gallwch ddileu'r testun hwn.**

*Enghraifft*: *Bydd Gwarchod Gloÿnnod Byw yn cynnal digwyddiadau trwy gydol y prosiect, ewch i'r wefan i ddod o hyd i un yn eich ardal chi.*

## Dyfyniadau

Rhowch ddyfyniad gan eich sefydliad: cadwch ef yn fyr, mewn lleferydd naturiol a brwdfrydig. Anelwch at greu 'seindalp' bachog y bydd y cyfryngau am ei ddefnyddio. Peidiwch ag anghofio diolch i chwaraewyr y Loteri Genedlaethol. **Ar ôl i chi ychwanegu eich dyfyniad gallwch ddileu'r testun hwn.**

Meddai (enw a rôl y llefarydd) o (enw’r sefydliad): “Rydym wrth ein bodd â derbyn y gefnogaeth gychwynnol hon gan Gronfa Treftadaeth y Loteri Genedlaethol. Diolch i arian a godwyd gan chwaraewyr y Loteri Genedlaethol gallwn nawr ddatblygu ein cynlluniau i (nod allweddol y prosiect)

*Enghraifft*: *Meddai (XX) o Gwarchod Gloÿnnod Byw: “Rydym wrth ein bodd â derbyn y gefnogaeth gychwynnol hon gan Gronfa Treftadaeth y Loteri Genedlaethol. Diolch i arian a godwyd gan chwaraewyr y Loteri Genedlaethol gallwn nawr ddatblygu ein cynlluniau ar gyfer gwaith cadwraeth ac allgymorth cymunedol hanfodol i sicrhau dyfodol mwy disglair i wyfynod godidog Swydd Gaint.”*

## Nodiadau i olygyddion

Rhowch eich nodiadau i olygyddion a chofiwch gynnwys y nodiadau i olygyddion (fel isod) ar gyfer Cronfa Treftadaeth y Loteri Genedlaethol. Rhowch eich manylion yn y cromfachau yn nodiadau'r Gronfa Treftadaeth i olygyddion **Ar ôl i chi ychwanegu eich manylion gallwch ddileu'r testun hwn.**

## Ynghylch (enw eich sefydliad)

(Rhowch wybodaeth am eich sefydliad)

## Ynghylch Cronfa Treftadaeth y Loteri Genedlaethol

\* Asesir ceisiadau am grantiau Cronfa Treftadaeth y Loteri Genedlaethol sy'n fwy na £250,000 dros ddwy rownd. I ddechrau, mae (enw'r prosiect) wedi derbyn ariannu datblygu rownd un o (£x) gan Gronfa Treftadaeth y Loteri Genedlaethol, gan ganiatáu iddynt ddatblygu eu cynlluniau. Wedyn, caiff cynigion manwl eu hystyried gan Gronfa Treftadaeth y Loteri Genedlaethol mewn ail rownd, gyda phenderfyniad terfynol yn cael ei wneud ar y dyfarniad ariannu llawn o (£x)

Fel ariannwr treftadaeth penodedig mwyaf y Deyrnas Unedig, gweledigaeth Cronfa Treftadaeth y Loteri Genedlaethol yw gwerthfawrogi a gofalu am dreftadaeth a'i chynnal ar gyfer pawb, nawr ac yn y dyfodol, fel y nodir yn ein cynllun strategol, [Treftadaeth 2033](https://protect-eu.mimecast.com/s/c-cpCpQXuppjVNIPtQd7?domain=heritagefund.org.uk).

Dros y deng mlynedd nesaf, rydym yn bwriadu buddsoddi £3.6 biliwn a godir ar gyfer achosion da gan chwaraewyr y Loteri Genedlaethol i greu buddion ar gyfer pobl, lleoedd a'r amgylchedd naturiol.

Rydyn ni’n helpu i warchod, trawsnewid a rhannu’r pethau o’r gorffennol sy’n bwysig i bobl, o amgueddfeydd a lleoedd hanesyddol poblogaidd, ein hamgylchedd naturiol a rhywogaethau bregus, i’r ieithoedd a thraddodiadau diwylliannol sy’n dathlu pwy ydym ni.

Rydym yn angerddol dros dreftadaeth ac wedi'n hymrwymo i ysgogi arloesedd a chydweithio er mwyn gwneud gwahaniaeth cadarnhaol i fywydau pobl heddiw, tra'n gadael etifeddiaeth barhaus i genedlaethau'r dyfodol ei mwynhau.

Dilynwch @HeritageFundCYM ar [Twitter](https://protect-eu.mimecast.com/s/5w90CqYMTJJpEPTXILZp?domain=twitter.com), [Facebook](https://protect-eu.mimecast.com/s/b0dECrRMt445k0s4fY8N?domain=facebook.com) ac [Instagram](https://protect-eu.mimecast.com/s/eOHSCvo9srrDYjuAv_5t?domain=instagram.com/) a defnyddiwch #CronfaTreftadaethyLoteriGenedlaethol [www.heritagefund.org.uk/cy](https://www.heritagefund.org.uk/cy)

## Mwy o wybodaeth

Rhowch fanylion cyswllt y gall y cyfryngau eu defnyddio i gael rhagor o wybodaeth. **Ar ôl i chi ychwanegu eich manylion gallwch ddileu'r testun hwn.**

**Mwy o wybodaeth**

Am ragor o wybodaeth, lluniau ac i drefnu cyfweliad cysylltwch â (enw cyswllt) yn (sefydliad) ar (rhif ffôn a chyfeiriad e-bost).